open-index/open-wikipedia-markdown huggingface dataset:
Manu Dibango

**Manu Dibango** (egentlig **Emmanuel N'Djoké Dibango**, født 12. desember 1933 i Douala det som ble det selvstendige Kamerun, død 24. mars 2020 i Paris) var en kamerunsk saksofonist. Manu Dibango var en svært variert artist og gav ut musikk i forskjellige stilarter, som soul, reggae, jazz, spirituals, blues og elektro.

## Liv og virke
### Bakgrunn
Dibango var via sin far medlem i den etniske gruppen yabassi, skjønt hans mor tilhørte folkegruppen duala. Faren var statstjenestemann. Via Frankrikes marine ble jazzen kjent i hans hjemby i 1940-årene, og likeså annen vesterlandsk musikk.

I 1949 ble han sendt til Frankrike for videregående studier og fikk dermed samtidig mer eksponering for tidens jazz, som blant annet Louis Armstrong. Skolens musikklærere lot den unge Dibango spille piano i ledige stunder.

### Karriere
I 1950-årene innledet Dibango et liv som omreisende musiker. Han bodde og framtrådte i land som Frankrike, Belgia (ikke minst i Brussel), Jamaica, Zaire, Elfenbenskysten og hjemlandet Kamerun. I 1960 var Dibango med på å starte det kongolesiske bandet African Jazz, ledet av Joseph Kabasele, og som han spilte med i fem års tid.

Dibango fikk stor internasjonal oppmerksomhet i 1972, da han gav ut *Soul Makossa*. Albumet hadde ikke så meget egentlig «makossa-sound» i seg. Derimot klassifiseres singelen Soul Makossa iblant som den første discoinnspillingen. Sangen inneholder ordene *makossa* som betyr «(Jeg) danser» på hans morsmål duala. Melodien har influert flere popmusikkhiter, for eksempel Michael Jacksons «Wanna be startin' something», The Fugees' «Cowboys» og Rihannas «Don't Stop the Music».

Deretter fikk Dibango singelfremgang med blant annet «Seventies» og «Ibida».

Dibango samarbeidet med mange forskjellige musikere. Det gjelder for eksempel Fania All-Stars, Fela Kuti, Herbie Hancock, Bill Laswell, Bernie Worrell, Ladysmith Black Mambazo, Don Cherry og Sly and Robbie. I 1998 spilte han i albumet *[[CubAfrica]]* med den kubanske artisten Eliades Ochoa.

Ved siden av sin rolle som en av sin generasjons ledende jazzsaksofonister var Dibango også nattklubbeier, dirigent av orkestre og grunnlegger av et av de første afrikanske musikktidsskriftene.

I 1989 kom hans selvbiografi *Trois kilos de café*, fem år sener oversatt til engelsk som *Three Kilos of Coffee* og forfattet sammen med den franske journalisten Daniell Rouard.

Dibango bosatte seg etterhvert i Frankrike. Der ble han i 1986 utnevnt til ridder av Ordre des Arts et des Lettres.

Dibango døde 24. mars 2020 av covid-19.

## Referanser


## Litteratur
*

## Eksterne lenker
* 
* 
* 
*
Elna

**Elna** er en kortform av kvinnenavnet *[[Helena (navn)|Helena]]*, en opprinnelig latinsk variant av kvinnenavnet *[[Helene]]*, som sannsynligvis er dannet av det greske ordet *helene* som betyr «lys» eller «stråle».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Elna Hellman (1896&ndash;1981), finsk skuespiller
* Elna Kimmestad (1918&ndash;1997), norsk skuespiller
* Elna Baker (f ca. 1981), amerikansk forfatter
* Elna Greig, norsk oversetter og forfatter

## Annen bruk av navnet
* Elna er et kjent symaskinmerke

## Referanser


## Eksterne lenker
*
Declaration of Conformity

***Declaration of Conformity*** er debutalbumet til Wellwater Conspiracy. Dette er det eneste albumet Ben Shepherd synger alle sangene. Etter at dette albumet ble gitt ut sluttet Ben Shepherd i bandet.

## Sporliste
#«Sleveless» (John McBain, Ben Shepherd) – 3:17
#«Shel Talmy» (McBain, Matt Cameron, Shepherd) – 3:00
#«The Ending» (McBain, Cameron, Shepherd) – 2:59
#«Sandy» (The Carnabeats) – 2:32
#«Far Side of Your Moon» (McBain, Cameron, Shepherd) – 2:56
#«Lucy Leave» (Syd Barrett) – 3:04
#«Green Undertow» (McBain, Cameron) – 2:49
#«Enebrio» (McBain) – 3:03
#«You Do You» (McBain, Shepherd) – 3:03
#«Space Travel in the Blink of an Eye» (McBain, Cameron, Shepherd) – 3:14
#«Nati Bati Yi» (The Spiders) – 2:31
#«Declaration of Conformity» (McBain, Cameron, Shepherd) – 3:19
#«Trowerchord» (McBain, Shepherd) – 3:24
#«Palomar Observatory» (McBain, Cameron, Shepherd) – 2:40

## Eksterne lenker
*
Halldor

**Halldor** og **Haldor** er mannsnavn med norrøn opprinnelse. Førsteleddet kan betyr «hellestein» eller «hall», mens andreleddet er gudenavnet Tor. Navnet er mest utbredt på Island i formen *Halldór*.

## Etymologi
*Halldor* og *Haldor* har opprinnelse i de norrøne ordene *hallr*, «hellestein», eller et ord for hall, heim, stue, og *Þórr*, guden Tor. *Hallþórr* og *Halldórr* var norrøne former av navnet.

## Utbredelse
*Halldórr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Samtidig er *Hallþórr* og *Halldórr* ikke kjent brukt i noen nordiske runeinskripsjoner fra vikingtiden. 
*Halldor* var et vanlig mannsnavn i Norge i middelalderen. Over 70  forskjellige personer med navnet er nevnt i Regesta Norvegica.
*Haldor* var et nokså vanlig mannsnavn i Norge på 1500-tallet. Over 70 personer med navnet er nevnt i Norske Lensrekneskapsbøker 1548-1567, men det var ikke blant de mest brukte navnene.
Navnet har ikke vært blant de mest brukte i nyere tid.

*Haldor* er kjent brukt i Sverige fra 1862. *Halldór* var et svært vanlig navn på Island på midten av 1800-tallet. *Halldor* har navnedag kun i Norge.

Formen *Halldór* er i dag vanlig på Island, ellers er navnet lite utbredt. På Færøyene er den omvendte formen *Tórhallur* mer brukt enn formene med Hall- først.

|}

## Kjente personer med navnet
Personene i listen er ordnet kronologisk etter fødselsår.
* Haldor Virik (1880–1958), norsk skipsreder
* Halldor Meland (1884–1972), norsk folkemusiker
* Haldor Mæland (1960–), norsk pianist
* Halldór Laxness (1902–1998), islandsk forfatter og nobelprisvinner
* Haldor Røyne (1908–1979), norsk folkemusiker
* Haldor Øvreeide, norsk psykologspesialist og forfatter
* Haldor Lægreid (1970–), norsk sanger
* Halldor Skard (1973–), norsk kombinertløper

## Referanser


## Eksterne lenker
*
William DuVall

**William Bradley DuVall** (født 6. september 1967) er mest kjent som den nye vokalisten i Alice in Chains.

## Referanser


## Eksterne lenker
* 
* 
*
Anne Siemens

**Anne Siemens** (født 6. mars 1974 i Frankfurt am Main) er en tysk forfatter og journalist.

Hun har doktorgrad i statsvitenskap, og har gjennom flere år beskjeftiget seg med den tyske terrorismens historie. Hun var redaktør for *[[Süddeutsche Zeitung]]s* magasin *jetzt*, og har arbeidet for *[[Der Tagesspiegel]]*. Hun underviser også ved Ludwig-Maximilians-Universität München.

I 2007 utgav hun boken *Für die RAF war er das System, für mich der Vater*, som fikk betydelig oppmerksomhet. Samme år fikk hun litteraturprisen Corine for sakprosa.

## Publikasjoner
* *Durch die Institutionen oder in den Terrorismus. Die Wege von Joschka Fischer, Daniel Cohn-Bendit, Hans-Joachim Klein und Johannes Weinrich*, München 2005 (doktorgradsavhandling)
* *Für die RAF war er das System, für mich der Vater. Die andere Geschichte des deutschen Terrorismus*, München 2007, ISBN 3-492-05024-7

## Referanser


## Eksterne lenker
* 
*
Peder Haug

**Peder Haug** (født 24. april 1947) er en norsk professor i pedagogikk ved Høgskolen i Volda i avdeling for lærerutdanning. 
Han var forskningsleder for *Program for evaluering* av reform 97 for Norges forskningsråd. Han har også forsket på tilrettelagt opplæring i skolen.

## Bibliografi
* 1995: *Spesialpedagogiske utfordringar* Gyldendal forlag (ISBN 9788200227069)

## Eksterne lenker
Nezâ Selbuz

**Nezâ Selbuz** (født 1967) er en tysk skuespillerinne av tyrkisk opprinnelse.

## Referanser


## Eksterne lenker
*
Hotel California (album)

***Hotel California*** er et studioalbum utgitt av det amerikanske rockebandet Eagles sent i 1976. Det var det første Eagles-albumet uten Bernie Leadon, som grunnla bandet, og det første med hans erstatter Joe Walsh. Det var også det siste albumet Randy Meisner var med på å lage.

## Sporliste
;Side én
#«Hotel California» (Don Felder, Don Henley, Glenn Frey) – 6:30
#«New Kid in Town» (J.D. Souther, Henley, Frey) – 5:04
#«Life in the Fast Lane» (Joe Walsh, Henley, Frey) – 4:46
#«Wasted Time» (Henley, Frey) – 4:55

;Side to
#«Wasted Time (Reprise)» (instrumental) (Henley, Frey, Jim Ed Norman) – 1:22
#«Victim of Love» (Felder, Souther, Henley, Frey) – 4:11
#«Pretty Maids All in a Row» (Walsh, Joe Vitale) – 4:05
#«Try and Love Again» (Randy Meisner) – 5:10
#«The Last Resort» (Henley, Frey) – 7:25

## Personell
;Eagles
* Glenn Frey – gitarer, solo på 8, keyboard, sang på 2
* Don Henley – trommer, perkusjon, keyboard, sang på 1, 3, 4, 6, 9
* Randy Meisner – bass, gitar, guitarrón på 2, sang på 8
* Don Felder – gitarer, solo på 1 og 2, slidegitar
* Joe Walsh – gitar, solo på 1, 3, 6 og 7, slidegitar, keyboard, orgel, sang på 7

## Ettermæle
I 2003 kom albumet på 37.-plass på musikkmagasinet *[[Rolling Stone]]*s liste over «Tidenes 500 beste album».

## Referanser


## Eksterne lenker
*
Crash! (band)

**CRASH!** var et norsk poppunk-band fra Halden. CRASH! besto av vokalist Vegar Neeb, gitaristene Andreas Joelsen og Daniel Pedersen, bassist Frode Neeb, og Stig Buckholm på trommer. CRASH! startet tidlig i 2005 under navnet Already Taken, men skiftet til CRASH! i september 2006. Trond Holter, tidligere Wig Wam-stjerne, har stått for sangtekstene til sangene «Get Up» og «Wannabe», som bandet deltok i Melodi Grand Prix i 2007 og i 2008 med.

CRASH! kom på tredjeplass i Melodi Grand Prix i 2007. De prøvde seg igjen i 2008, og endte da på femteplass. De slapp debutalbumet *[[Crash! (album)|Crash!]]* i mai 2008, hvor singelen «Perfect Day» lå 3 uker på VG-lista topp20 med 11.-plass som beste plassering. De spilte også inn en musikkvideo til låten «Perfect Day» som var å se på MTV på den tiden. 

CRASH! spilte sin siste konsert i Molde 21. februar 2009 og valgte å gi seg etter det. 

## Medlemmer
* Vegar Neeb – vokal
* Frode Neeb – bass, kor 
*  – trommer 
* Daniel Pedersen – gitar, kor
*  – gitar, kor 
*  – gitar (2005–2008)

## Diskografi
* *[[Wannabe (EP)|Wannabe]]* (EP, 2007)
* *«Get Up»* (singel, 2008)
* *[[Crash! (album)|Crash!]]* (album, 2008)
* *«Perfect Day»* (singel, 2008)

## Referanser


## Eksterne lenker
* 
* Offisielt MySpace-nettsted
* Offisielt YouTube-nettsted
Angelikasyre

**Angelikasyre** er en monokarboksylsk umettetorganisk syre. Den er funnet i kvann (*Angelica archangelica*), Umbelliferae og mange andre planter. Det er også isolert fra det defensive sekret av visse løpebiller.

## Egenskaper og bruk
Angelikasyre har en dobbelbinding mellom andre og tredje karbon i kjeden. Sammen med tiglic acid danner et par av *[[Geometrisk isomeri|cis-trans]]* isomerer. Angelikasyre volatilt med bitter syresmak og pungent sur lukt. Det krystalliserer i fargeløse monokline prismer. Angelikasyre ble tidligere brukt terapeutisk som et sedativ.

## Navn og oppdagelse

Angelikasyre har sitt navn fra planten kvann (*Angelica archangelica*). Angelikasyre ble funnet i røtter fra denne planten i 1842 av L. A. Buchner.

## Referanser
Anisol

**Anisol**, også kalt **metoksybenzen**, er en fargeløs væske med lukt som ligner anisfrø, og kan være ganske kvalmende. Anisol er mer elektronrik enn benzen på grunn av resonanseffekten til metoksygruppen på den aromatiske ringen. Denne resonanseffekten har større effekt på pi-orbitalet i ringen enn induktiv effekt hvor elektronegativt oksygen utøver et trekk på elektrontettheten i benzenringen gjennom sigma-bindingen.

Anisol reagerer med elektrofiler i elektrofil aromatisk substitusjonreaksjon raskere enn benzen, som i sin tur reagerer raskere enn nitrobenzen.

Hastighet til reaksjonen:
:Anisol > Benzen > Nitrobenzen

Metoksygruppen virker som orto/para-dirigerende gruppe.

Anisol er brukt i parfyme og kjemisk syntese, og er et insektferomon. 

Anisol reagerer med eddiksyreanhydrid til 4-metoksyacetofenon og eddiksyre som et  biprodukt. Reaksjonen av anisol med P4S10 danner Lawessons reagens – et viktig kjemikalie i fosfor-svovel kjemi.

## Se også
* Anetol
* Bromanisol
* Butylert hydroksyanisol
* Eter
* Fenol
* 2,4,6-Trikloranisol (kork taint)

## Eksterne lenker
* International Chemical Safety Card 1014
* Pherobase Feromondatabase
Benzidin

**Benzidin** er trivialnavnet for 4,4'-diaminobifenyl, et karsinogent aromatisk amin som er anvendt som en del av en test for cyanid og også i syntese av fargestoffer. Den har vært forbundet med blærekreft og bukspyttkjertelkreft.

I tillegg til benzidin er enkelte andre aromatisk amin som 2-aminonaftalen trukket tilbake fra bruk i nesten alle industrier fordi de er så karsinogene.

Tidligere ble benzidin brukt i en test for blod, men dette er for en stor del erstattet med tester med fenolftalein / hydrogenperoksid og luminol. Et enzym i blod får benzidinet til å oksideres til et polymer som er blåfarget. Testen for cyanid anvender tilsvarende kjemi for å gi blåfargen.

Benzidin er et kjent karsinogen.
 
## Referanser
Kilburn Park undergrunnsstasjon

**Kilburn Park undergrunnsstasjon** er en stasjon i Londons undergrunnsbane. Den ligger på Bakerloo-linjen mellom Queen's Park og Maida Vale.

|}
## Eksterne lenker
* Kilburn Park Underground Station Transport for London (Engelsk)
Warwick Avenue undergrunnsstasjon

**Warwick Avenue undergrunnsstasjon** er en stasjon i Londons undergrunnsbane. Den ligger i en del av Maida Vale kjent som *Little Venice*. 

|}
## Eksterne lenker
* Warwick Avenue Underground Station Transport for London (Engelsk)
Catherine Hicks

**Catherine Mary Hicks** (født 6. august 1951 i New York City) er en amerikansk Emmy-nominert skuespillerinne. Familien flyttet til Scottsdale i Arizona hvor hun vokste opp.

## Filmografi (utvalg)
* 1986 – *[[Star Trek IV – reisen hjem]]* – Dr. Gillian Taylor
* 1988 – *[[Child's Play]]* – Karen Barclay
* 1997 – *[[Turbulence]]* – Maggie

## TV (utvalg)
* 1980 – ** – Marilyn Monroe
* 1996&ndash;2007 – *[[Den syvende himmel]]* – Annie Jackson Camden

## Referanser


## Eksterne lenker
* 
*
MS «Miljødronningen»

**MS «Miljødronningen» ** er en katamaran bygget for Norges Miljøvernforbund. 
Det skal benyttes som et konferanse- miljø- og kystovervåkningsfartøy og er den største økonomiske investeringen som noen norsk miljøorganisasjon har gjort.

Skipet eies av rederiet Miljødronningen AS, som igjen eies av Norges Miljøvernforbund. MS «Miljødronningen» ble døpt av Tonje Wollen Grieg i Bergen 4. februar 2008.
Skipet ble bygget ved verftet Fjellstrand i Hardanger i desember 2006 – februar 2008. Prosjektet har vart i åtte år og kostet 50 millioner kroner. 

Skipet er 33,9 m langt og drives av to MAN dieselmotorer på 809 Hk. Motorene er konstruert for å kunne gå på biodiesel.

I februar 2024 ble MS «Miljødronningen» solgt til det tyske selskapet Seaterra.

## Referanser


## Eksterne lenker
* 
* 
* Tekniske spesifikasjoner
Bolwell Nagari

**Bolwell Nagari** er en serie bilmodeller fra det australske selskapet **Bolwell**. Modellen ble først levert fra 1969 til 1972, og navnet ble hentet frem igjen i 2006 da selskapet annonserte at de arbeidet med en ny modell.

Selskapet leverte først Nagari som byggesett, og det var først fra 1969 med modellen *Mk VIII* at selskapet leverte komplette biler. Frem til 1972 ble det produsert 127 coupémodeller samt 13 cabrioleter av denne modellen, som var utstyrt med V8-motor fra Ford og andre komponenter fra Ford og Austin.

Det ble gjort et forsøk på å returnere i 1979 med modellen **Ikara**, utstyrt med motor fra Volkswagen Golf. Kun 10 eksemplarer ble bygget, og selskapet sluttet med bilproduksjon.

## 2006

Sent i 2006 ble det annonsert at Bolwell hadde planer om produksjon av en ny sportsbil med karosseri i karbonfiber kalt *Nagari*. Selskapet vil presentere modellen på bilutstillingen i Melbourne i slutten av februar 2008.

## Eksterne lenker
* Bolwells offisielle nettsider
Olaskarstinden

**Olaskarstinden** er et fjell i Rauma kommune i Møre og Romsdal. Det har en høyde på 1&nbsp;536 meter over havet. Toppen ligger 1,1 kilometer sørøst for toppen av Romsdalshornet.

## Referanser
Arthur Avenue

**Arthur Avenue** er en gate i bydelen The Bronx i New York City. Den har tradisjonelt vært hjertet av The Bronx' «Little Italy», og var kjent for sine mange italienske cafeer og bakerier. Arthur Avenue ligger i strøket Belmont.

Som i resten av Belmont har den italienske innflytelsen nesten forsvunnet de siste årene. Arthur Avenue har derfor nå fått et annet preg, på grunn av den albanske og meksikanske dominansen i området.

Gaten er oppkalt etter president Chester A. Arthur.

Spillefilmen *[[A Bronx Tale]]* har handling lagt til Arthur Avenue og Bronx' italienske nabolag, selv om mesteparten av filmen ble spilt inn i Queens.
Klaus-Dieter Baumgarten

**Klaus-Dieter Baumgarten** (født 1. mars 1931 i Werna ved Ellrich, død 17. februar 2008 i Zeuthen) var fra 1. august 1979 til 28. februar 1990 stedfortreder for «ministeren for nasjonalt forsvar» i DDR og sjef for DDRs grensestyrker. Dermed hadde han ansvaret for å vokte Berlinmuren.

Han var opprinnelig tømmermann, og ble medlem av kommunistorganisasjonen Freie Deutsche Jugend i 1946. To år senere ble han medlem av SED, og i begynnelsen av 1949 fikk han jobb i Volkspolizei, politistyrkene i den sovjetiske okkupasjonssonen. Han steg raskt i gradene, og studerte ved et sovjetisk militærakademi. Fra 1965 til 1970 var han stedfortreder for sjefen for grensetroppene. Frem til 1972 fulgte videre studier ved den russiske generalstabens militærakademi. I 1974 ble han utnevnt til DDR-general og ble forfremmet til generaloberst i 1988. Han hadde også verv i kommunistpartiet.

Etter Tysklands gjenforening innledet statsadvokaten i Berlin etterforskning mot Baumgarten og andre generaler i grensetroppene. 27. oktober 1995 begynte rettssaken mot ham og flere andre tiltalte. 10. september 1996 ble Klaus-Dieter Baumgarten dømt til 6 år og 6 måneders fengsel for 11 drap og fem drapsforsøk på flyktninger. De medtiltalte ble også dømt.

Soningsforholdene for Baumgarten var likevel komfortable. Således fikk han permisjon fra fengselet for å delta på politiske arrangementer i regi av SEDs etterfølgerparti, PDS. 15. mars 2000 ble han løslatt etter å ha sonet halve straffen. Baumgarten var før og etter soningen politisk aktiv i PDS og skrev regelmessig for den venstreorienterte avisen *[[Neues Deutschland]]*.

## Referanser


## Eksterne lenker
* http://www.stiftung-aufarbeitung.de/service_wegweiser/personen_detail.php?ID=106
Friklatring

**Friklatring** er en gren innen fjellklatring som innebærer klatring i vertikalt terreng med kun hender og føtter uten andre hjelpemidler enn tau til sikring ved fall. Begrepet friklatring brukes for å skille mellom fri- og teknisk klatring. Friklatring må ikke forveksles med frisoloering, som innebærer klatring fullstendig uten tau og sikringsutstyr.

Det finnes flere varianter av friklatring, som sportsklatring, tradisjonell fjellklatring og buldring.

## Referanser


## Eksterne lenker
*
Morter og pistill

**Morter og pistill** er to redskaper som brukes sammen for å pulverisere og blande ingredienser. Morteren er en liten beholder av hardt materiale som f.eks. steingods eller porselen (til matlaging brukes fortrinnsvis granitt, marmor, eller treverk). Den har glatt, avrundet bunn og vid åpning. Pistillen er en støter, typisk av samme materiale, som brukes til å knuse og presse ingrediensene i morteren.

## Apotek

I apotek har morter og pistill vært viktige redskaper for å tilberede medisin for den enkelte kunde. Prosedyren er viktig for å sørge for en tilstrekkelig homogen pulverblanding i medikamenter. Blandingen gjøres ved volumetrisk blanding. Volumetrisk blanding av to stoffer (hvor det ene er fyllstoff og det andre er virkestoff) vil si at man hele tiden blander to tilnærmet like volumdeler. De to delene som skal blandes legges i hver sin haug i morteren, og de to delene skal være omtrent like store (kan for eksempel tas på øyemål). Utblandingen følger en spesifikk prosedyre, og gjøres stegvis. Det er særlig viktig at de første trinnene gjøres korrekt.

## Husholdningbruk
Til husholdningsbruk brukes morter og pistill primært sammen med tørkede krydder som f.eks. pepper, nellik eller muskat. I ganske mange hjem langs kysten hadde man en særskilt fiskemorter, som ble brukt til å finmale fiskekjøtt som skulle brukes til fiskemat: fiskeboller, fiskepudding og fiskekaker.

Det har også vært vanlig å bruke morter og støter til å knuse eller male opp kaffebønner etter at de var brent. Engelskmannen W. Mattiau William besøkte Norge i 1856, og i et av sine reisebrev opplyste han at dette var mer vanlig enn å bruke kaffekvern:«Min vert brukte en [stekepanne til å brenne kaffebønnene] ved denne anledning og helte de varme bønner i en tre mørter og knuste dem med en tre støter. Dette er den alminnelige måte for kaffemaling, og tre mørteren og støteren ser ut til å bli holdt kun i denne hensikt. (---) For hvad jeg har sett kan nu brent kaffe bli knust så fort og effektivt med støter og morter som den kan males i en liten kaffekvern.» (Avisen *Hardangeren*s oversettelse til norsk.)

## Referanser


## Eksterne lenker
* Morter hos DigitaltMuseum
Mile Sterjovski

**Mile Sterjovski** (Миле Стерјовски) (født 27. mai 1979 i Wollongong, New South Wales) er en fotballtrener og tidligere fotballspiller fra Australia. Han er også nord-makedonsk statsborger. Sterjovski har scoret 7 mål på 32 landskamper for .

Han er i dag trener for det australske fotballaget Macarthur.

## Referanser


## Eksterne lenker
* 
*  Spillerprofil fra Socceroos
DDRs grensestyrker

**DDRs grensestyrker** var en militær enhet i DDR som hadde i oppgave å overvåke DDRs grenser. Enheten ble opprettet i 1946 under betegnelsen *Deutsche Grenzpolizei*. Den var da bevæpnet og organisert som en politistyrke. Imidlertid ville ledelsen ha en omorganisering slik at styrkene ble mer lik de sovjetiske grensetroppene. I 1961 ble Grenzpolizei omorganisert og ble til *Grenztruppen der DDR*. Som en del av omorganiseringen ble troppene nå lagt under MfNV (Forsvarsministeriet) i stedet for som før; Innenriksministeriet. Selv om grensetroppene opprinnelig var en del av Nationale Volksarmee ble de i 1973 skilt ut fra hæren og rapporterte deretter direkte til MfNV.

Grensetroppene hadde sin egen mørkegrønne våpenfarve, og uniformene deres hadde et grønt armbånd der det med hvite bokstaver stod «Grenztruppen der DDR» på venstre arm. Fra 1973 var tjeneste i grensestyrkene frivillig, ingen vanlige vernepliktige tjenestegjorde der, i motsetning til NVA.

Før Tysklands gjenforening hadde grensestyrkene 47&nbsp;000 ansatte. De aller fleste styrkene var konsentrert ved grensen mot Vest-Tyskland. Grensestyrkene voktet bl.a. Berlinmuren.

Det er ikke kjent hvor mange flyktninger som ble drept av DDRs grensestyrker. Arbeitsgemeinschaft 13. August regner med 1&nbsp;200 dødsofre, mens statsadvokaten i Berlin har beviser for 125 dødsfall og etterforsker ytterligere 85.

## Sjefer for DDRs grensestyrker

* 1952 Richard Smolorz
* 1952–1955 Hermann Gartmann
* 1955–1957 Heinrich Stock
* 1957 Hermann Gartmann
* 1957–1960 Paul Ludwig
* 1960–1979 Generaloberst Erich Peter
* 1979–1990 Generaloberst Klaus-Dieter Baumgarten
* 1990  Generalmajor Dieter Teichmann

## Se også
*Den indre tyske grense
Fredrikkeprisen

**Fredrikkeprisen** er Norske Kvinners Sanitetsforenings hederspris. Prisen er oppkalt etter stifteren Fredrikke Marie Qvam, og deles ut hvert år til en person eller en gruppe utenfor organisasjonen som på fremragende måte tar opp og synliggjør saker innenfor organisasjonens virksomhetsområder, som er helse- og sosialområdet, miljøberedskap eller krise- og katastrofeberedskap.

Prisen består av en bronsestatuett av Fredrikke M. Qvam, et diplom, og  kroner. Pengene skal gå videre til et formål prisvinneren velger innenfor Sanitetsforeningens virksomhetsområder.

Utdelingen foregikk i Det norske teatret. Fra 2009 blir prisen delt ut i Gamle Logen.

## Prisvinnere
* 2000: Kriseteamet etter Åsta-ulykken
* 2001: Stine Sofies Stiftelse
* 2002: Dissimilis
* 2003: Åsne Seierstad
* 2004: Gro Harlem Brundtland
* 2005: Frederic Hauge
* 2006: Arne Skarpsno
* 2007: Ingen utdeling 
* 2008: Kronprinsesse Mette-Marit – I begrunnelsen het det at kronprinsessen har vært en pådriver for åpenhet, inkludering og toleranse, med evne til å se mennesker i en sårbar livssituasjon. Prispengene ble gitt videre til Kronprinsparets humanitære fond.
* 2009: Marit Breivik
* 2010: Shabana Rehman Gaarder – I begrunnelsen het det at hun har vist vei for både unge jenter med minoritetsbakgrunn og for alle jenter i Norge, ved at hun er en pioner i sitt yrkesvalg. Videre har hun fokusert på vold mot kvinner, som er et universelt problem.
* 2011: Laila Lanes
* 2012: Anne Grethe Solberg
* 2013: Margreth Olin
* 2014: Herbjørg Wassmo
* 2015: Lene Marlin
* 2016: Gunhild Stordalen – for åpenhet om egen sykdom og for innsatsen for bærekraftig utvikling og matsikkerhet i verden
* 2017: TV-serien *[[Skam (TV-serie)|Skam]]*
* 2018: Marie Simonsen – I begrunnelsen het det at «[p]risvinneren har på et uredd vis løftet problemstillinger som ikke umiddelbart medfører popularitet»
* 2019: Else Kåss Furuseth
* 2020: Ellen Arnstad
* 2021: Birgit Skarstein – I begrunnelsen het det at «[v]ed å gi Fredrikkeprisen til Birgit Skarstein ønsker vi å hedre en person som har bidratt til et mer åpent og mangfoldig samfunn, og som til tross for å ha møtt både motstand og hets har svart med kjærlighet og godhet.»
* 2022: Maren Lundby
* 2023: Lise Klaveness – for modig å ha løftet kampen for menneskerettigheter i det mektige internasjonale fotballforbundet (FIFA). Juryen la også vekt på at hun tør der andre tier og er en viktig stemme for like rettigheter.
* 2024: Ingeborg Senneset – for å ha satt spiseforstyrrelser på dagsordenen og for å fremme vitenskap og fakta
* 2025: Dronning Sonja – for hennes engasjement for mennesker som faller utenfor eller er særlig sårbare

## Referanser


## Eksterne lenker
* Fredrikkeprisen. sanitetskvinnene.no
Stranda i Lindås

Bygden **Stranda** i Lindås kommune omfatter gårdene fra Toft til Nesbø på halvøyen mellom Austfjorden og Hindenesfjorden. Nærmeste tettsted er Ostereidet.

Det meste av bebyggelsen ligger i skråningen langs Hindenesfjorden. Området er sørvestvendt, lunt og velegnet for treslag som trenger varme. Tidligere var det derfor vanlig med fruktdyrking på de mange små og relativt tungdrevne gårdene som ligger  bygd i bygd langs fjorden.

Noen generasjoner tilbake hadde Stranda størst befokningstetthet blant bygdene i Lindås. Da var her fire kjøpmenn, en på hver av plassene Nesbø, Hølleland, Velandsnes og Askelandsvåg.  Den siste butikken ble drevet på Hølleland og nedlagt i 2001. Her var to barneskoler, en på Rødland og en på Rød som ble slått sammen til Stranda skule i 1962/63. Stranda skule ble nedlagt i 1992 da Osteriedet skule overtok. 

Bygden har hatt to meieri, ett i Askelandsvåg og ett på Velandsnes. Askeland meieri var det siste som ble nedlagt i 1988.

I dag er det flere aktive lag i bygden. Både Indremisjonen og Pinsevenner er representert og har hvert sitt hus, Bethania og Filadelfia, på henholdsvis Veland og Hølleland. Stranda Bygdalag, holder til i Strandatun, tidligere Stranda skule, og arbeider for å fremme det lokale kulturlivet.

Antall fastboende på Stranda er nå (2008) omkring 320 personer fordelt på 150 hus. I tillegg er det omkring 120 hytter i bygden.

## Eksterne lenker
StrandaNytt – Ny nettportal for Stranda 
Kart over Stranda
Triftong

**Triftong** er i fonetikken en sammensetning av tre vokaler i én stavelse. Noen eksempler på triftonger er engelsk *fire*  «brann», spansk *buey*  «okse» eller rumensk *iau*  «jeg tar».

## Se også
* Diftong
Gesellschaft zur Rechtlichen und Humanitären Unterstützung

**Gesellschaft zur Rechtlichen und Humanitären Unterstützung e.V.** (GRH) er en tysk organisasjon som ble dannet 19. mai 1993 av en rekke tidligere DDR-funksjonærer, NVA-offiserer og Stasi-ansatte, blant dem den siste Stasi-sjefen Wolfgang Schwanitz. 

Organisasjonen har kontorer i lokalene til avisen *[[Neues Deutschland]]*, det tidligere partiorganet for Sozialistische Einheitspartei Deutschlands. *Gesellschaft zur Rechtlichen und Humanitären Unterstützung* ser seg selv som støtteorganisasjon for personer som er «utsatt for straffprosesser på grunn av deres arbeid på grunnlaget av DDRs forfatning». Organisasjonen søker å presentere sitt perspektiv på historien. Ofre for Stasi og SED-uretten har gjentatte ganger følt seg hånet av medlemmer av GRH på minnestunder og diskusjoner. Organisasjonen har videre krevet at det anerkjente museet Gedenkstätte Berlin-Hohenschönhausen i Stasis tidligere varetektsfengsel blir stengt. Organisasjonen har også oppsøkt skoler og forsøkt å få dem til å slutte å delta i undervisningsopplegg på Gedenkstätte Berlin-Hohenschönhausen. Straffeforfølgelsen av tidligere DDR-funksjonærer har organisasjonen betegnet som «seiersjustis». 

*Gesellschaft zur Rechtlichen und Humanitären Unterstützung* blir støttet blant annet av Deutsche Kommunistische Partei.

## Referanser


## Eksterne lenker
* GRHs hjemmeside
* Beitrag der Deutschlandfunk Sendung ''Hintergrund'' vom 19. Februar 2009 zu Versuchen der Umdeutung der Geschichte der DDR, mit Abschnitt zur GRH
Neues Deutschland

***Neues Deutschland*** (**ND**) er en tysk dagsavis i Berlin med sosialistisk formål. Avisen var tidligere partiorganet for Sozialistische Einheitspartei Deutschlands, det statsbærende kommunistpartiet i DDR.

Avisen ble etablert i 1946 og var et av kommunistpartiets viktigste redskaper for «agitasjon og propaganda». Konsentrasjonen av stoff knyttet til parti- og statsledelse var stor, og utgaven av 16. mars 1987 inneholdt hele 41 fotografier av Erich Honecker, den daværende generalsekretæren i kommunistpartiet.

Fra desember 1989 til 2007 tilhørte avisen SEDs etterfølger PDS. 50 prosent av avisen tilhører nå *Föderativen Verlags-, Consulting- und Handelsgesellschaft mbH – FEVAC* som ligger under PDS etterfølger Die Linke, og resten eies av *Communio Beteiligungsgenossenschaft eG*.

Før Tysklands gjenforening lå opplaget på rundt en million eksemplarer. Etter gjenforeningen falt opplaget raskt, men avisen eksisterer fremdeles. I 2007 lå opplaget på 42&nbsp;814 eksemplarer, og var i 2016 sunket til ca. 27 000.

Avisen har lokaler i Berlin og er samlokalisert med organisasjonen «Gesellschaft zur Rechtlichen und Humanitären Unterstützung», som består av tidligere DDR-funksjonærer, NVA-offiserer og Stasi-ansatte. Det produseres to utgaver, en landsutgave og en utgave for Berlin og Brandenburg.

## Referanser

## Eksterne lenker
*
Bjørn Sørvang Hansen

**Bjørn Sørvang Hansen** (født 1958) er en norsk billedhugger. 

Sørvang Hansens kunstneriske utdannelse startet på Hjerleid skole og håndverksenter på Dovre, med utgangspunkt i treskjæring. Deretter fulgte åtte år som hospitant ved Statens håndverks- og kunstindustriskole i Oslo, med lærere som Hans Normann Dahl, Oddmund Raudberge, Eilif Mikkelsen og Ernst Magne Johansen. Sørvang Hansen har hatt flere separatutstillinger og deltatt på kollektiv- og gruppeutstillinger, deriblant Statens høstutstilling. Han er innkjøpt av blant andre Selvaag Gruppen, Norsk kulturråd, Riksteatret og Lillestrøm sportsklubb. 

Bjørn Sørvang Hansens skulpturer forestiller gjerne dyr. Han har også portrettert idrettsutøverne Tom Lund (ca. 1990), Gjermund Eggen (2006), Jan Egil Storholt (2018) og Vebjørn Rodal (2019). 

Utenom hans yrke som billedhugger interesserer Bjørn seg for modellfly, og han spiller saksofon - særlig innenfor sjangeren jazz.  

## Referanser


## Eksterne lenker
* Hjemmeside
Chrzanów

**Chrzanów** (tysk navn 1941-1945: *Krenau*) er en by i Lillepolske voivodskap. Byen ligger sør i Polen, ca. 35 km vest for Kraków. Selve byen har 39&nbsp;704 innbyggere, mens det i kommunen bor 52&nbsp;000. Chrzanow  er en industriby med en del fabrikker og andre industrivirksomheter. Den mest kjente fabrikken i byen er «Bumar Fablok», som var den første lokomotiv-fabrikken i Polen.

## Kjente personer fra Chrzanów
* Mikołaj z Chrzanowa (1485–1562)
* Józef Patelski (1805–1887)
* Jan Oczkowski (1829–1906)
* Elia Marchetti (1839–1863)
* Bolesław Chwastowski (1846–1907)
* Henryk Loewenfeld (1859–1931)
* Filip Müller  (1867–1951)
* Jan Pęckowski (1874–1959)
* Tadeusz Urbańczyk (1887–1973)
* Ignacy Schwarzbart (1888–1961)
* Zdzisław Krawczyński (1893–1965)
* Henryk Bromboszcz (1906–1976)
* Izaak Deutscher (1907–1967)
* Mascha Kaléko (1907–1975)
* Marian Konarski (1909–1998)
* Michał Potaczało (1912–1975)
* Mieczysław Mazaraki (1913–2003)
* Helena Chłopek (1917–2007)
* Janina Woynarowska (1923–1979)
* Władysław Roman Wawrzonek (1927–2007)
* Ewa Krzyżewska (1939–2003)
* Bogusław Mąsior (1947)
* Mikołaj Grabowski (1946)
* Andrzej Grabowski  (1952)
* Zbigniew Wąsiel (1966)
* Mariusz Jakus (1967)
* Janusz Szrom (1968)
* Michał Gajownik (1981–2009)
* Daniel Buczak (1982)

## Vennskapsbyer
*  Harnes 

*  Nyékládháza
*  Iwano-Frankiwsk

## Billedgalleri

Chrzanow muzeum2.jpg|Museum
Chrzanow cabanska fala mpazdziora.JPG|Svømmehall
Chrzanow stacja mpazdziora.JPG|Jernbanestasjon
Chrzanow rynek mpazdziora.jpg|Marknadstorg
Chrzanow liceum mpazdziora.JPG|Gymnasium nr 1
Chrzanow domkultury mpazdziora.JPG|Kulturhuset
Chrzanow hala mpazdziora.JPG|Idrettshallen
Kościół MB Ostrobramskiej w Chrzanowie 13.jpg|Monument over Maximilian Kolbe


## Se også
* Liste over borgermestre i Chrzanów

## Referanser


## Eksterne lenker
* 
* Chrzanovia Patria Parva  (på engelsk)
Lagtingsvalget på Færøyene 1950

**[[Lagtinget (Færøyene)|Lagting]]svalget på [[Færøyene]] 1950** ble avholdt 8. november 1950.

Antallet representanter endres fra 20 til 25.
Tjóðveldisflokkurin stiller til valg for første gang.

## Resultater

* (!) Ved forrige lagtingsvalg, i 1946, stilte kandidatene fra Javnaðarflokkurin og Sjálvstýrisflokkurin felles liste.

## Eksterne lenker
* Hagstova Føroya — Íbúgvaviðurskifti og val (Færøysk statistikk)
Leszno

**Leszno** (tysk *Lissa*) er en by i det sentrale Polen som ligger mellom de to store industrisentrene Wrocław og Poznań. Byen har 63 000 innbyggere (2001). Leszno ligger i det storpolske voivodskap fra 1999, og var tidligere hovedstaden i voivodskapet Leszno (1975–1998).

## Referanser


## Eksterne lenker
*
Śrem

**Śrem** (tysk: *Schrimm*) er en by ved elven Warta i det sentrale Polen. Siden 1999 har byen vært en del av Storpolske voivodskap. Fra 1975 til 1998 var det en del av Poznań voivodskap. I 1995 var befolkningen i byen .

Śrem ligger 45 km sør for Poznań.
 
## Attraksjoner
Byen er svært vakker med palasser og parker. 


Śrem wieża.jpg|Vanntårn
Śrem fara wnętrze.jpg|Mariakirken
Śrem kościół Ducha Świętego.jpg|Den hellige ånds kirke


## Referanser


## Eksterne lenker
*
Lisboa (distrikt)

Distriktet **Lisboa** ligger på den sør-sentrale kysten av Portugal. Distriktshovedstaden er byen Lisboa som også er landets hovedstad.

Distriktet består av 16 kommuner:
* Alenquer
* Amadora
* Arruda dos Vinhos
* Azambuja
* Cadaval
* Cascais
* Lisboa
* Loures
* Lourinhã
* Sobral de Monte Agraço
* Mafra
* Odivelas
* Oeiras
* Sintra
* Torres Vedras
* Vila Franca de Xira

## Eksterne lenker
*
Lagtingsvalget på Færøyene 1946

**[[Lagtinget (Færøyene)|Lagting]]svalget på [[Færøyene]] 1946** ble avholdt 6. november 1946, og valgte 20 medlemmer av Lagtinget. 

I 1946 ble det avholdt en folkeavstemning angående Færøyenes uavhengighet. Et knapt flertall stemte for løsrivelse fra Danmark, men da Færøyene ble erklært som en selvstendig nasjon, satte det danske Folketinget ned foten, og den danske kongen oppløste Lagtinget 24. september. Den 6. november ble det utlyst nyvalg, som gav partiene som ønsket fortsatt fellesskap med Danmark et knapt flertall på Lagtinget.

Antallet lagtingsmedlemmer ble samtidig endret fra 23 til 20.

Fra 1948 trådte Hjemmestyreloven i kraft, og Lagtinget valgt i 1946 kunne velge Andrass Samuelsen til øyenes første statsminister.

## Resultater
Javnaðarflokkurin og Sjálvstýrisflokkurin stilte felleslister. Felleslistenes oppslutning er ført for Javnaðarflokkurin. De fire valgte medlemmene ble delt mellom de to partiene slik at Sjálvstýrisflokkurin også fikk to lagtingsmedlemmer. Dessuten fikk partiuavhengige kandidater i alt 302 stemmer i valgkretsen Vágar (25,4 % i Vágar, 2,3 % på landsbasis). I all hovedsak tilfalt disse stemmene separatisten Jákup í Jákupsstovu, som hadde blitt ekskludert fra Javnaðarflokkurin. Fólkaflokkurin, Sambandsflokkurin og Javnaðarflokkurin/Sjálvstýrisflokkurin gjorde sine beste valg i henholdsvis Suðurstreymoy (57,2 %), Eysturoy (40,1 %) og Suðuroy (43,6 %).

## Referanser




## Eksterne lenker
* Hagstova Føroya, statistikk
Tczew

**Tczew** er en by ved Wisła i Pommerske voivodskap i Kociewie i Nord-Polen. Byen har i overkant av  innbyggere.

## Innbyggere
1960: 33&nbsp;700 innbyggere 
 1970: 41&nbsp;100 innbyggere
 1975: 47&nbsp;000 innbyggere 
 1980: 53&nbsp;600 innbyggere
 1990: 59&nbsp;500 innbyggere 
 1995: 60&nbsp;600 innbyggere 
 2000: 61&nbsp;200 innbyggere 
 2001: 61&nbsp;400 innbyggere 
 2002: 60&nbsp;000 innbyggere 
 2005: 60&nbsp;128 innbyggere 
 2013:  innbyggere 

## Vennskapsbyer
Tczew sine vennskapsbyer:
* Witten, Tyskland, siden 1990
* Kursk, Russland, siden 1996 
* Werder (Havel), Tyskland, siden 1998
* Lev Hasharon, Israel, siden 1997
* Biržai, Litauen, siden 1997
* London Borough of Barking and Dagenham, Storbritannia, siden 1999
* Dębno, Polen, siden 2000
* Beauvais, Frankrike, siden 2005
* Illichivsk, Ukraina, siden 2006
* Aizkraukle, Latvia, siden 2007

## Referanser


## Eksterne lenker
*
Bilkollektivet i Oslo

Bilkollektivet er et forbrukersamvirke som ble startet i 1995, og har levert bildelingstjenester i over 28 år. Selskapet er i dag en av Norges største leverandører av bildeling. Driften er non-profit med formål om fullt ut å erstatte medlemmenes behov for egen privatbil, samt gjennom dette bidra til en grønnere by og et bedre miljø, med færre biler og mindre unødvendig kjøring.

Med sin lange historie er Bilkollektivet pioneren innen bildeling i Norge, og har vært den aktøren som har betydd mest for utviklingen av et bærekraftig tilbud/etterspørsel-forhold. Det innebærer at selskapet også har bidratt til etablering av flere leverandører, både andre non profit virksomheter (Trondheim og Bergen) samt kommersielle aktører. 

Selskapet ser på seg selv som en ideell organisasjon i konkurranse med kommersielle aktører. De skiller seg fra de kommersielle konkurrentene ved å være 100% ærlig mot formålet  – uten skjulte agendaer eller motiver: De som genuint jobber for mindre forbruk, mindre unødvendig kjøring, og bedre miljø

Bilkollektivet i Oslo samarbeider med søsterorganisasjonene Bildeleringen i Bergen og Trondheim bilkollektiv

Bilkollektivet ledes av direktør Morten Munch-Olsen fra april 2018. Styreleder er Thomas Berntsen

## Historie
Etablert i 1995 i Oslo som et andelslag, som et prosjekt av FIVH, med formål å sikre andelseierne tilgang på et billig og fleksibelt biltilbud. Bilkollektivet ble kjent som Oslo Bilkollektiv. I 1999 ble all booking gjort om til å være webbasert. I 2020 lanserte selskapet sin første app for booking, og i 2021 var alle funksjoner inklusive åpning og lukking av bilene flyttet til appen.

Andelslaget ble i starten drevet på dugnad, med innleid konsulent til administrasjon. Fra begynnelsen av 2000-tallet har foretaket hatt egen administrasjon som per 2023 består av elleve personer med en bilpark på rundt 700 biler.
Bilkollektivet endret i 2010 organisasjonsform fra andelslag med begrenset ansvar (BA) til samvirkeforetak (SA). I 2017 ble Bilkollektivet SA kåret til Årets samvirkeforetak.

## Konsept
Bilkollektivet kjøper, leier og leaser et varierende antall biler av ulik størrelse for å dekke medlemmenes behov.

Medlemmer kan benytte seg av bilene 24 timer i døgnet, og reserverer gjennom egen app . 
  
Alle som har førerkort, er over 18 år og ikke er nektet forsikring eller straffet etter vegtrafikklovens § 22, kan registrere seg som brukere i Bilkollektivets app .

## Referanser


## Eksterne lenker
* Bilkollektivet
* Trondheim Bilkollektiv 
* Bildeleringen i Bergen
Søren Jessen-Petersen

**Søren Jessen-Petersen** (født 1945 i Nørresundby) er en dansk jurist, journalist og diplomat. Han var FNs spesialutsending for Kosovo og sjef for UNMIK fra juni 2004 til juni 2006.

Tidligere har han arbeidet for FNs høykommissær for flyktninger, og sist vært assisterende høykommissær. I 2005 var han kandidat til posten som høykommissær.
Knut Joner

**Knut Johan Søder Joner** (født 1987) er en norsk skuespiller og filmfotograf. Han gikk ut fra dramalinjen på Hartvig Nissen skole i 2006 og filmskolen i Lillehammer i 2016. 

Joner debuterte foran kamera som Arild i barne-TV-serien *[[Arild og den usynlige byen]]* som gikk på NRK i 1994. Våren 2008 spilte han i Unni Lindells *[[Nattsøsteren]]*, og i spillefilmen *[[Respekt (film)|Respekt]]*, regissert av hans far, skuespilleren og regissøren Johannes Joner. I filmen *[[Max Manus (film)|Max Manus]]*, som hadde premiere 19. desember 2008 hadde han rollen som Gunnar Sønsteby.

Høsten 2008 hadde han også noen av stemmene i animasjonsfilmen *Madagascar 2*. Joner har de siste årene medvirket i forskjellige TV- og filmproduksjoner. I tillegg synger og spiller han i punkrock-bandet Blodbank som opptrer i Oslo.  

Joner er også barnebarnet til teater- og filmskuespilleren Rolf Søder og Berit Søder, fetter til skuespiller Kristoffer Joner, tremenning til danser og artist Alexandra Joner, og i slekt med musiker og komponist Sverre Indris Joner.

## Filmografi (utvalg)
*1995: *[[Arild og den usynlige byen]]* (TV-serie) – rollen som Arild
*2007: Sønnen i *[[Andre Omgang]]*, Paradox (2007)
*2008: *[[Max Manus (film)|Max Manus]]* (spillefilm), Filmkameratene – rollen som Gunnar Sønsteby (2008)
*2008: *[[Madagaskar 2|Madagascar 2]]* (animasjonsfilm), Dreamworks – stemmene til Stephen og Rico
*2008: *[[Respekt (film)|Respekt]]* (spillefilm), Nordisk film – rollen som Knut
*2008: *[[Nattsøsteren]]* (TV-serie), NRK – rollen som André
*2011: *[[Bambieffekten]]*, Feil Film AS – rollen som Eirik
*2012: *[[Into The White]]*, Zentropa – rollen som Olav

## Referanser


## Eksterne lenker
* 
* Knut Joner hos Filmweb
* «Helmax Heltemot», anmeldelse av *Max Manus* i *Bergens Arbeiderblad*
* «Stor Max Manus», anmeldelse av *Max Manus* i *Verdens Gang*
* «Herregud, var jeg så ung!», reportasje fra innspillingen av *Max Manus* på Karl Johan, med Gunnar Søsteby
* «Upolerte værstinger», artikkel i *Aftenposten* om respekt
* «Spenning, krig og kjærlighet», artikkel i *Aftenposten* om lanseringen av *Max Manus*
* «Ekte respekt», intervju med Knut og Johannes Joner om spillefilmen *Respekt*
Juristforeningen (Universitetet i Bergen)

**Juristforeningen, Universitetet i Bergen** ble stiftet 26. januar 1949. Juristforeningen er den største studentorganisasjonen ved Det juridiske fakultet i Bergen med sine over  medlemmer, og organiserer de fleste sosiale og faglige arrangementer ved fakultetet. 

Juristforeningen i Bergen er en paraplyorganisasjon med ulike undergrupper. 

## Historikk
Juristforeningen i Bergen ble stiftet den 26. januar 1949, det vil si 20 år før det ble tilbudt undervisning i rettsvitenskap ved universitetet i Bergen. Stifterne av juristforeningen i Bergen var studenter ved det juridiske fakultet i Oslo som leste og bodde i Bergen.

## Referanser


## Se også
* Juristforeningen (Universitetet i Oslo)
* Juristforeningen (Universitetet i Tromsø)

## Eksterne lenker
* 
*
Arthur 2: On the Rocks

***Arthur 2: On the Rocks*** er en amerikansk romantisk komedie fra 1988 regissert av  Bud Yorkin. Filmen handler om millionærarvingen Arthur som nettopp har giftet seg med sin kjæreste Linda etter å ha forlatt en annen kvinne ved alteret. Kvinnens styrtrike far ønsker imidlertid hevn og legger store hindringer i veien for det nygifte paret. Hovedrollene spiles av Dudley Moore og Liza Minnelli, mens sentrale biroller spilles av Stephen Elliott, Cynthia Sikes, Geraldine Fitzgerald og John Gielgud. 

Filmen er en oppfølger til den meget populære *[[Arthur (film)|Arthur]]* fra 1981, men ble ikke på nær så populær som den. Kritikerne var heller ikke så begeistret.

Filmens soundtrack inkluderer bidrag fra artister som Burt Bacharach og Kylie Minogue.

## Handling
Arthur har mot foreldrenes ønsker giftet seg med Linda og sammen planlegger de nå å adoptere. Men bak i kulissene lurer en hevngjerrig Burt Johnson som føler seg kraftig ydmyket etter at Arthur forlot hans datter ved alteret. Han klarer å ta kontroll over Arthurs formue og dermed blir han i stand til å legge hardt press på paret. Arthur og Linda blir tvunget til å flytte inn i en falleferdig leilighet og Arthur må ut på jobbmarkedet. Stadige hinder legges i veien for paret og Arthur ender etter hvert opp som uteligger. På et herberge for uteliggere treffer han gjenferdet av sin gamle tjener Hobson. Dette møter gir ham en ny motivasjon for hvordan han kan gjenvinne sin kjære og ta rotta på Burt.

## Om filmen

### Popularitet og økonomi
*Arthur 2* ble ingen publikumssuksess. Den innbrakte kun $14,7 millioner i USA og havnet på en 64. plass over de mest innbringende filmene i USA i 1988.

### Anmelderne
Den fikk hard medfart av filmkritikerne, noe som gjenspeiles i at den kun har oppnådd 13 % på Rotten Tomatoes. Både Roger Ebert og Leonard Maltin gav den 2 av 4 stjerner.

Den fikk blandet mottakelse av de norske anmelderne.

### Annet
Lisa Minnelli ble tildelt en Razzie Award i klassen verste kvinnelige skuespiller (inkludert for sin rolle i *Rent-a-Cop*).

## I rollene
* Dudley Moore som Arthur Bach
* Liza Minnelli som Linda Marolla Bach
* John Gielgud som Hobson
* Geraldine Fitzgerald som Martha Bach
* Kathy Bates som Mrs. Canby
* Paul Benedict som Fairchild
* Stephen Elliott som Burt Johnson
* Cynthia Sikes som Susan Johnson
* Ted Ross som Bitterman
* Jack Gilford som Mr. Butterworth
* Ron Canada som Bartender
* Barney Martin som Ralph Marolla

## Referanser


## Eksterne lenker
*
Assuranceforeningen Gard

**Assuranceforeningen Gard** er et internasjonalt gjensidig sjøforsikringsselskap.

Selskapet baserer seg på rederansvar. Hovedkontoret er plassert i Arendal, Norge. Selskapet har i tillegg kontorer i Athen, Bergen, Bermuda, Göteborg, Helsingfors, Hongkong, Imabari, London, New York, Oslo, Rio de Janeiro, Singapore  og Tokyo, med totalt 450 ansatte. 

Selskapet forsikrer omkring 50 % av handelsflåten på verdensbasis. 

## Referanser


## Eksterne lenker
* Selskapets nettsted
Original Stories from Real Life

***Original Stories from Real Life***, full tittel *Original Stories from Real Life; with Conversations Calculated to Regulate the Affections, and Form the Mind to Truth and Goodness* 

## Eksterne lenker
* 
* Utgaven fra 1791 i særtrykk fra 1906, tilgjengelig via Google Books
* Mary Wollstonecraft: A 'Speculative and Dissenting Spirit' av Janet Todd hos www.bbc.co.uk
Inowrocław

**Inowrocław** er en industriby sentralt i Polen, 40 km sørøst for Bydgoszcz. Byen er kjent for sine saltbad og saltminer.

## Referanser


## Eksterne lenker
*
Aveiro (distrikt)

**Aveiro** er ett av Portugals 18 distrikter, og ligger på den nordvestlige kysten til Portugal. Hovedstaden er Aveiro.

Distriktet hadde 713 578 innbyggere i 2001 og dekker et areal på 2&nbsp;808 km².

## Kommuner
Aveiros distrikt omfatter 19 kommuner (*municípios*) som i sin tur er inndelt i 208 sogn (*freguesias*).

* Águeda
* Albergaria-a-Velha
* Anadia
* Arouca
* Aveiro
* Castelo de Paiva
* Espinho
* Estarreja
* Ílhavo
* Mealhada
* Murtosa
* Oliveira de Azeméis
* Oliveira do Bairro
* Ovar
* Santa Maria da Feira
* São João da Madeira
* Sever do Vouga
* Vagos
* Vale de Cambra

## Referanser


## Eksterne lenker
*
Thoughts on the Education of Daughters

***Thoughts on the Education of Daughters***, full tittel *Thoughts on the education of daughters: with reflections on female conduct, in the more important duties of life* var den første boken forfatteren Mary Wollstonecraft publiserte. Boken ble gitt ut i 1787 av Wollstonecrafts venn, redaktøren Joseph Johnson og er en dannelsesbok, med råd for hvordan unge piker i datidens økende middelklasse bør utdannes.